SELETUSKIRI

Linna/Vallavolikogu määruse eelnõule, millega uuendatakse “Järvamaa arengustrateegia 2035+ Lisa 4 Tegevuskava“

Tegevuskavad“ uuendamise juurde.

**Sissejuhatus**

Kohaliku omavalitsuse korralduse seaduse § 374 lõike 2 järgi peab maakonna arengustrateegial olema tegevuskava või valdkondlikud tegevuskavad, mis ei pea hõlmama kogu arengustrateegia kehtivuse perioodi. Tegevuskava puhul on tegemist nn rulluva dokumendiga, mis kirjeldab tegevusi 4 aasta perspektiivis ning igal aastal lisandub sellesse uus tegevusaasta.

Arengustrateegia tegevuskava uuendamise protsessi koordineeris SA Järvamaa. Arengustrateegia tegevuskava uuendamise materjalid on kättesaadavad SA Järvamaa veebilehel (jarva.ee).

Tegevuskava peavad heaks kiitma maakonna kohalike omavalitsuste volikogud.

Järvamaa arengustrateegia 2035+ tegevuskava uuendamise eelnõu avalik väljapanek toimub eelnõu kahe lugemise vahel. Avalikul väljapaneku raames saab kirjalikke küsimusi ja ettepanekuid esitada kohalikele omavalitsustele ning sihtasutusele Järvamaa.

**Eelnõu sisu**

Järvamaa arengustrateegias kokku lepitud valdkondlike eesmärkide täitmiseks on koostatud tegevuskava. Tegevuskava uuendamiseks on perioodil 2024 II poolaasta-2025 aprill kogutud maakonna valdkondlikelt nõukodadelt info nende algatuste ja plaanide kohta, mis aitavad kaasa valdkondlike strateegiliste eesmärkide saavutamisele. Valdkondlikes nõukodades vaadati üle ja esitati ettepanekud tegevuskava täiendamiseks ja uuendamiseks.

Maakondlike mõjuga tegevuste ja investeeringute ülevaatamisel ja ajakohastamisel osalesid kohalike omavalitsuste arendusjuhid ja SA Järvamaa nõukogu liikmed.

Arengustrateegia tegevuskava uuendamise protsessi käigus said teha ettepanekuid organisatsioonid, ettevõtted, valdkondade esindajad ja maakonna elanikud.

Tegevuskava sisaldab valdkondlike tegevusi, mis on vajalikud visiooni ja eesmärkide saavutamiseks ning maakondlike ja kohalike mõjuga investeeringuid koos võimaliku rahastusallika, indikatiivse rahastuse suuruse, vastutaja, partnerite ja teostamise ajaga.

Tegevuskavas on viisteist valdkondlikku alajaotust: 1. Üldine (strateegiliste eesmärkide tasand); 2.Haridus; 3. Kultuur; 4. Keskkond; 5. Noorsootöö; 6. Turism; 7. Sport; 8. Kodanikuühiskond; 9. Sotsiaal; 10. Ettevõtlus ja majandus; 11. Ruum ja elamumajandus; Tervisedendus; 12.Turvalisus; 13. Ühendused ja taristu; 14.Tervishoid; 15. Tervishoid.

Järvamaa arengustrateegia 2035+ tegevuskava aastateks 2024-2028 kinnitatakse maakonna kohalike omavalitsuste volikogude poolt eraldi määruse või otsusega.

**Eelnõu võrdlev analüüs**

Eelnõu on kooskõlas kehtivate seaduste ja teiste õigusaktidega.

**Määruse mõjud**

Kohaliku omavalitsuse korralduse seaduse § 373 lg 11 kohaselt võetakse riigieelarvest kohaliku omavalitsuse üksustele juhtumipõhiste toetuste andmisel, riiklike investeeringute kavandamisel ja riigiasutuste osutatavate teenuste kättesaadavuse muutmisel maakonnas arvesse maakondlikus arengustrateegias kavandatud arengueesmärke ja kajastatud tegevuskogumeid.

Eelnõu koostaja

Karola Jaanof

arendusjuht

SA Järvamaa